Andrei Sen-Sekov

Andrei Valerjevitš Sen-Senkov (synt. Senkov; ven. Андрей Валерьевич Сен-Сеньков); (6. heinäkuuta 1968 Dušanbe Tadžikistanin SNT, Neuvostoliitto) on venäläinen runoilija.

 Suku ja koulutus 
Andrei Sen-Senkov opiskeli Jaroslavlin lääketieteellisestä instituutissa. Koska Tadžikistaniin ei ollut mahdollista palata siellä vuosina 1992-1997 käydyn sisällissodan vuoksi, hän asettui Borisoglebskiin, jossa työskenteli lastenlääkärinä ja akupunktiolääkärinä. Hän on asunut Moskovassa vuodesta 2001-2002 lähtien. Tällä hetkellä hän työskentelee lääkärinä ultraäänikuvannuksessa. Hän työskentelee myös kuvataidevalokuvauksen ja muiden kuvataiteiden parissa.

 Kirjallinen ura 
Runoilijana Andrei Sen-Senkov on vaikeasti luokiteltava: tavallisten runokirjojen ja performanssien lisäksi hän käyttää mielellään piirustuksia ja videotaidetta. Ensimmäisen vuonna 1992 ilmestyneen runokirjansa jälkeen hän ei ole koskaan lakannut uudistamasta runollista ilmaisuaan, mikä on tehnyt hänestä niin nuorempien sukupolvien kuin vanhemman, konservatiivisemman yleisön suosikin, joka ei enää viittaa häneen runoilijana, joka "pelkästään tarttuu viimeisimpään muotiin".

Sen-Senkovin runoja on käännetty italiaksi, englanniksi, ranskaksi, saksaksi, viroksi, albaniaksi, montenegroksi, ukrainaksi, serbiaksi, sloveniaksi, latviaksi, georgiaksi, unkariksi, hepreaksi, portugaliksi, romaniaksi, espanjaksi ja liettuaksi. Hän on saanut vuonna 1998 Turgenjev-lyhytproosafestivaalin palkinnon. Hänet on valittu arvostetun Andrei Belyi -palkintoehdokkaaksi vuosina 2006, 2008 ja 2012. Hän on saanut PEN-keskuksen USA:n PEN-palkinnon vuoden 2015 runokokoelmastaan.

Hän on julkaissut aikakauslehdissä: Vavilon (ven. Вавилон), Arion (ven. Арион), Tšernovik (ven. Черновик), Novoje literaturnoje obozrenije (ven. Новое литературное обозрение), Vozduh (ven. Воздух , 'Ilma'), NAŠ (ven. НАШ, 'Meidän'), Junost (ven. Юность, 'Nuoruus'), Uralskaja Nov (ven. Уральская новь), Abzats (ven. Абзац), Translit (ven. Транслит), Novyi bereg (ven. Новый берег), TextOnly, Autornik (ven. Авторник), Slovo (ven. Слово/Word, 'Sana'), Poesia, e-samizdat, Europe, kultura, Kto Zdes?, WAM, ©ojuz Pisatelei (ven. ©юз Писателей), Eesti Päevaleht, International Poetry Review, Fajla ja Jacket.

Hänen runojaan on julkaistu antologioissa Vuosisadan samizdat (ven. Самиздат века), Venäjän kansojen nykyaikainen kirjallisuus (ven. Современная литература народов России), Ei-pääkaupunkikirjallisuus (ven. Нестоличная литература), Yhdeksän ulottuvuutta (ven. Девять измерений), Erittäin lyhyitä tekstejä (ven. Очень короткие тексты), La Nuova Poesia Russa, Poesia del Novecento In Italia e Europa, La Nuovissima Poesia Russa ja Crossing Centuries.

Runoja on julkaistu kokoelmissa Tuottavin ammatti (ven. Самое выгодное занятие), Hauraan ilman läpi (ven. По непрочному воздуху), Salaisuudet ja aarteet (ven. Секреты и сокровища), Eikka ja krokotiilit (ven. Уксус и крокодилы), Pakolaiset ja velhot (ven. Беглецы и чародеи), Pelon kirja (ven. Книга страха), Musta valkoisella (ven. Черным по белому), Sama sähkö (ven. То самое электричество) sekä albumeissa Moscow Style ja Artography että sanomalehdissä Humanitari Fund (ven. Гуманитарный Фонд) ja Ex Libris NG.

Andrei Sen-Senkov on maineensa vakiinnuttanut merkittävä venäläinen nykyrunoilija.

 Teoksia 

 'Pieni puu kyynelrinteessä' (Деревце на склоне слезы), Tver 1995
 'Ternimaidolla tehty maalaus' (Живопись молозивом), Moskova 1996
 'Lelupianon salainen elämä' (айная жизнь игрушечного пианино), Moskova 1997
 'Tanssi hieman pidemmän naisen kanssa' (Танец с женщиной, которая немного выше), Moskova; Tver 2001
 'Pienet reiät taistelevat takaisin' (Дырочки сопротивляются), Moskova; Tver 2006
 'Terävä koripallo' (Заостренный баскетбольный мяч), Tšeljabinsk 2007
 'Slash' (Слэш), Aleksei Tšvetkovin kanssa (в соавторстве с Алексеем Цветковым), Moskova 2008
 'Jumala kärsii astrofiliasta' (Бог, страдающий астрофилией), Moskova 2010
 'Polvi-kyynärpääkimppu' (Коленно-локтевой букет), Moskova 2012
 'Kissa nimeltä Hiiri'. Satuja (Кошка по имени Мышка), Moskova, 2012 
 Anatomical Theater, kootut teokset. Englanniksi kääntäneet Ainsley Morse ja Peter Golub; Brookline, Massachusetts USA, 2014
 'Lentotennis' (Воздушно-капельный теннис), Nižni Novgorod 2015
 'Jalat, niihin sattuu', 2015

 Asiasta lisää 

 Andrei Sen-Senkovin bibliografia (englanniksi)
 Andrei Sen-Senkovin biografia ja tuotanto (venäjäksi)
 Andrei Sen-Senkovin runoja (englanniksi)
 Kaksi pientä runoa (englanniksi)
 Andrei Sen-Senkovin essee "The Flag as a Symbol of Love and Hate for Private Use"  (englanniksi)

 Lähteet 

Luokka:Vuonna 1968 syntyneet
Luokka:Elävät henkilöt
Luokka:Venäläiset runoilijat
Luokka:Tadžikistanilaiset henkilöt
Luokka:Venäläiset lääkärit
Luokka:Valokuvaajat